**ОБЩИНСКА ИЗБИРАТЕЛНА КОМИСИЯ – КОСТИНБРОД**

**ПРОТОКОЛ**

**№ 1 / 05.09.2015 г.**

Днес, 05.09.2015 г., се проведе заседание на ОИК – Костинброд. Председателят на комисията сне самоличността на явилите се членове на комисията, назначени с Решение № 1590 – МИ/НР /29.08.2015 г. на Централна избирателна комисия.

На заседанието присъстват следните членове на ОИК – Костинброд:

1. Георги Стефанов Янев – Председател
2. Светлана Василева Славева – Заместник-председател
3. Елица Стефчева Младенова – Секретар

и членове:

1. Александър Емилов Ненов
2. Василиса Николаева Донкова
3. Мая Пламенова Делчева
4. Анжела Георгиева Рангачева
5. Габриела Антонова Дончева
6. Христо Стоилов Николов
7. Ралица Радославова Гергинова

На заседанието не присъства Ива Цветанова Симеонова по уважителни причини.

След като констатира, че е налице необходимия кворум за провеждане на

заседанието, председателят на комисията предложи за протоколчик на същото да бъде избрана Елица Стефчева Младенова.

 Други предложения не постъпиха. След проведено поименно гласуване, ОИК – Костинброд с единодушие на гласовете

**РЕШИ:**

 Избира за протоколчик на заседанието Елица Стефчева Младенова.

 Председателят на комисията предложи заседанието да протече при дневен ред от 11 точки, а именно:

 1. Запознаване на членовете на ОИК – Костинброд с правата и задълженията им и начина на работа на ОИК, съобразно разпоредбите на Изборния кодекс и приетите от ЦИК решения за прилагането му.

 2. Определяне начина на провеждане на заседания и вземане на решения от ОИК – Костинброд /кворум, мнозинство, заместване на председател и секретар и начина на подписване на решения, протоколи и удостоверения при тяхно отсъствие/.

 3. Определяне на място за обявяване на решенията на ОИК – Костинброд по чл.87, ал.2 от ИК.

 4. Определяне на водените от ОИК – Костинброд регистри.

 5. Вземане на решение за създаване на интернет страница на ОИК – Костинброд.

 6. Определяне на началния и крайния срок /дата и час/ за подаване на заявления за регистрация на партии, коалиции от партии, местни коалиции и инициативни комитети за участие в местните избори.

 7. Вземане на решение за определяне на съставите на дежурни екипи на ОИК – Костинброд и график за работата им до 13.09.2015 г. включително.

 8. Вземане на решение за създаване на работна група от специалисти за подпомагане дейността на комисията по чл.78 от ИК.

 9. Приемане на вътрешни правила за сигурност на помещенията, в които се съхраняват документите на ОИК – Костинброд, в т.ч. за достъпа на членовете в началото на всеки работен ден и запечатването на същите в края му, както и за съхранение на печатите.

 10. Определяне на член на комисията, който в изпълнение на Решение № 1517 – МИ/ 12.08.2015 година съвместно с председателя на комисията да маркира печатите на ОИК –Костинброд по уникален начин.

11. Разни.

 Предложения за изменения и допълнения на така предложения дневен ред не постъпиха и комисията единодушно

**РЕШИ:**

 Приема така предложения дневен ред.

 **По точка първа** от дневния ред, членовете на ОИК – Костинброд бяха запознати с правата и задълженията им съгласно ИК и приетите решения за прилагането му от страна на ЦИК.

 **По точка втора** от дневния ред, след проведено поименно гласуване комисията единодушно прие следното

 **РЕШЕНИЕ:**

На основание чл.85, ал.2 и 3 от ИК необходимия кворум за провеждане на заседания е от 6 /шест/ членове и заседанията се ръководят от председателя, а в негово отсъствие от заместник-председателя. Когато отсъстват и председателят, и секретарят, решенията се подписват от зам.-председателя и Христо Стоилов Николов – член на комисията.

 **По точка трета**, след проведено поименно гласуване комисията единодушно прие следното

 **РЕШЕНИЕ:**

Информационното табло на ОИК - Костинброд да бъде разположено във входното фоайена сградата на Общинска администрация - Костинброд, находяща се в гр.Костинброд, ул.Охрид, №1, на стената вляво срещу гишето на дежурния.

  **По точка четвърта,** след проведено поименно гласуване комисията единодушно прие следното

 **РЕШЕНИЕ:**

ОИК определи воденето на следните регистри:

 1. [Регистър на партиите/коалициите за участие в изборите](https://www.cik.bg/f/r781) за общински съветници и кмет на община и кметове на кметства/ по чл.87, ал.1,т.12 от ИК/;

 2. [Регистър на местните коалиции за участие в изборите](https://www.cik.bg/f/r782) за общински съветници и кметове / по чл.87, ал.1, т.13 от ИК/;

3. [Регистър на инициативните комитети за издигане кандидатурата на независим кандидат](https://www.cik.bg/f/r789) в изборите за общински съветници и кметове / по чл.87, ал.1, т.13 от ИК/;

4. Регистър на кандидатите за общински съветници / кмет на община/ кмет на кметство/ по чл.87, ал.1, т.14 от ИК/

 5. Публичен регистър на кандидатите за общински съветници/ кмет на община / кмет на кметство [/](https://www.cik.bg/f/r793) по чл.87, ал.1, т.14 от ИК/;

6. [Входящ регистър на предложени за регистрация застъпници и на заместващи застъпници в изборите (по чл. 87, ал.1, т. 18 във връзка с чл. 118, ал. 1, 4 и 5 от ИК)](https://www.cik.bg/f/r803);

7. [Регистър за публикуване на застъпници в изборите (по чл. 87, ал. 1, т. 18 и чл. 118, ал. 1 от ИК)](https://www.cik.bg/f/r804);

8. Общ входящ регистър;

9. Общ изходящ регистър.

**По точка пета,** след проведено поименно гласуване комисията единодушно прие следното

 **РЕШЕНИЕ:**

Незабавно да бъде създадена интернет страница на ОИК - Костинброд.

**По точка шеста,** след проведено поименно гласуване комисията единодушно прие следното

 **РЕШЕНИЕ:**

 Определя работното време за подаване на заявления за регистрация на партии, коалиции от партии, местни коалиции и инициативни комитети да бъде: всеки ден от 8:30 часа до 18:00 часа, с краен срок 18:00 часа на 14.09.2015г.

**По точка седма,** след проведено поименно гласуване комисията единодушно прие следното

 **РЕШЕНИЕ:**

Определя дежурни екипи от четири групи в следния състав:

* Екип 1: Георги Стефанов Янев, Василиса Николаева Донкова, Ралица Радославова Гергинова
* Екип 2: Светлана Василева Славева, Христо Стоилов Николов, Мая Пламенова Делчева
* Екип 3: Елица Стефчева Младенова, Габриела Антонова Дончева, Александър Емилов Ненов
* Екип 4: Георги Стефанов Янев, Анжела Георгиева Рангачева, Ива Цветанова Симеонова

Приема график за работата им за срок от 06.09.2015 година до 13.09.2015 година, вкл.

**По точка осма,** след проведено поименно гласуване комисията единодушно прие следното

 **РЕШЕНИЕ:**

Да бъдат назначени по реда и при условията на чл.78 от ИК двама специалисти: IT специалист – Александър Николов Миланов и технически сътрудник, който ще бъде определен допълнително.

**По точка девета, с**лед проведено обсъждане и проведено поименно гласуване, ОИК – Костинброд единодушно прие следното

 **РЕШЕНИЕ:**

Приема вътрешни правила за сигурност на помещенията, в които се съхраняват документите на ОИК – Костинброд, в т.ч. за достъпа на членовете в началото на всеки работен ден и запечатването на същите в края му, както и за съхранение на печатите.

**По точка десета,** след проведено поименно гласуване комисията единодушно прие следното

 **РЕШЕНИЕ:**

Определя Елица Стефчева Младенова, като член на комисията, който в изпълнение на Решение № 1517 – МИ/ 12.08.2015 година на ЦИК съвместно с председателя на комисията да маркира печатите на ОИК –Костинброд по уникален начин.

**По точка единадесета**: При проверка на самоличността на присъстващите членове, се установиха две технически грешки в Решение № 1590-МИ/НР / 29.08.2015г при изписването на имената на двама от членовете, а именно:

* Василиса Николаева Донкова, записана като Василиса Николова Донкова
* Мая Пламенова Делчева, записана като Мая Пламенова Делчев

Видно от допълнително изисканите от Общинска Администрация - Костинброд документи във връзка с проведените консултации при кмета на Общината по чл.75 от ИК в писменото предложение от ПП“ГЕРБ“ за включване на Василиса Николаева Донкова в състава на ОИК - Костинброд вместо с бащино име Николаева, същата погрешно е записана като Николова. При Мая Пламенова Делчева е допусната грешка при изписване на фамилното й име в предложението на кмета на община Костинброд до ЦИК за състава на ОИК, като същото е записано Делчев.

Очевидно се касае за допуснати технически грешки, възпроизведени и в горепосоченото решение, поради което комисията приема за необходимо да сигнализира ЦИК за отстраняване на допуснатите технически грешки.

Във връзка с гореизложеното и след проведено поименно гласуване, ОИК -Костинброд единодушно

**РЕШИ**

Да бъде уведомена ЦИК за допуснатите в Решение № 1590-МИ/НР / 29.08.2015г технически грешки при изписване на имената на членовете на ОИК Костинброд - Василиса Николаева Донкова и Мая Пламенова Делчева, с искане за тяхната поправка.

Поради изчерпване на дневния ред, заседанието на ОИК – Костинброд беше закрито в 17.30 часа.

Настоящия протокол се изготви и подписа в 2 /два/ еднакви екземпляра.

 Присъстващи членове на ОИК:

1. ……………………………………………………
2. ……………………………………………………
3. ……………………………………………………
4. ……………………………………………………
5. ……………………………………………………
6. ……………………………………………………
7. ……………………………………………………
8. ……………………………………………………
9. ……………………………………………………
10. ……………………………………………………
11. ……………………………………………………

Протоколчик на заседанието: ……………………….

 /Елица Младенова/

Председател: ………………… Секретар: ……………………

 /Георги Янев/ /Елица Младенова/